google/wiki40b huggingface dataset:
Halsnøya (Ryfylke)

Naturforhold

Som flere andre øyer med navnet Halsnøy er øya delt i to hoveddeler bundet sammen med en smal «hals». Øya er kupert med en del skog, der det finnes blant annet rådyr og mår. Fuglelivet er rikt. Ellers er mye av marka dyrket, eller kulturbeite.
Taebong

Historie

Gung Ye var sønn av kong Heonan eller kong Gyeongmun. En sannsiger hadde fortalt om et syn der et nyfødt barn ville føre til katastrofe for Silla, så kongen beordret drapet på barnet. En sykepleier klarte å gjemme Gung Ye og sørget for hans oppvekst. Han sluttet seg til Yang Gil's opprørsstyrke i 892.
Etter nesten 1000 år som sentralstyrt kongedømme var Silla blitt ustabailt. Gung Ye startet sitt eget opprør og absorberte etter hvert Wang Geon's styrker i Songak, og i 898 etablerte han hovedstaden der. Han slo etter hvert Yang Gil og andre lokale ledere i det sentrale Korea og proklamerte seg selv til konge over det senere Goguryeo i 901.
Han byttet navn på riket til Majin i 904, og til Taebong i 911. Gung Ye flyttet hovedstaden til Cheolwon i 905. Taebong på sitt største omfattet et geografisk område som tilsvarer dagens Nord-Hwanghae og Sør-Hwanghae, Gyeonggi, Gangwon/Kangwon, Pyongyang, Nord-Chungcheong og de sørlige delene av Sør-Jeolla.

Taebongs fall

Senere proklamerte Gung Ye seg selv som Buddha og ble en riktig tyrann som dømte alle som gikk mot han til døden, inkludert hans egen kone, Lady Gang. I 918 hadde fire av hans egne generaler fått nok, Hong Yu (홍유, 洪儒), Bae Hyeon-gyeong (배현경, 裵玄慶), Shin Sung-gyeom (신숭겸, 申崇謙) og Bok Ji-gyeom (복지겸, 卜智謙) tok makten i landet og innsatte Wang Geon som konge. Like etter ble det nye kongedømmet Goryeo proklamert.
Nesopsebium

Utbredelse

Arten er utbredt på Madagaskar.
Avro 643 Cadet

Konstruksjon og utvikling

Avro 631 Cadet ble utviklet i 1931 som en mindre og mer økonomisk variant av det militære skoleflyet Avro Tutor, tiltenkt flyklubber eller privat bruk. Den første prototypen, G-ABRS fløy i oktober 1931. Det ble presentert for publikum ved åpningen av Skegeness flyplass i 1932, selv om den første ordren da allerede var effektuert til Irish Army Air Corps og seks fly var levert.
En forbedret utgave av Avro 631 Cadet ble satt i produksjon i september 1934 som Avro 643 Mk II Cadet; den var også forsterket. Modellen ble tatt i bruk i 1935, og var den som ble bygget i størst antall, inklusive 34 eksemplarer for Royal Australian Air Force.

Flyet i bruk

Den andre store brukeren var RAAF som mottok 34 Mk II Cadet, som ble levert mellom november 1935 og februar 1939. Disse forble i tjeneste frem til 1946, da de gjenværende 16 ble solgt til sivilt bruk. To av disse fikk nye motorer i 1963 med 220 hp (160 kW) Jacobs R-755 motorer for bruk til landbruksformål, til sprøyting av insektsmidler. Bare to Cadet overlevde krigen i England.
Steve Davies

Biografi

Steve Davies startet sin profesjonelle fotballkarriere i Tranmere Rovers i juli 2005, og han spilte sin første kamp for Tranmere den 12. august 2005 da de slo Oldham Athletic 4-0 i en ligakamp. I denne kampen startet han på benken, men ble byttet inn i det 80. spilleminutt. Han laget sitt første ligamål for Rovers 29. oktober 2005 i en ligakamp mot Doncaster Rovers, og totalt ble det 2 ligamål på 22 kamper i 2005/06-sesongen. Den påfølgende sesongen fikk han bokført ett mål på 28 ligakamper for klubben fra Merseyside, mens han i 2007/08-sesongen stoppet på ett ligamål på 11 kamper.
Davies sin kontrakt med Tranmere gikk ut etter 2007/08-sesongen, og den 12. juni 2008 skrev han under på en 3-årskontrakt med Derby County. Siden Steve Davies er under 24 år har Tranmere krav på overgangskompensasjon fra Derby, men siden klubbene ikke klarte å bli enige om et beløp skal overgangssummen bli avgjort av en kommisjon i løpet av august 2008.
Chillum

Et chillum eller chalice er en konisk eller sylindrisk pipe som brukes til å røyke cannabis. Pipen er tradisjonelt laget av keramikk eller glass, og brukes ved rituelle seremonier av menn i den indiske sadhukulturen, av rastafarianere og andre cannabisbrukere.
Hans I. Kleven

Biografi

Hans I. Kleven ble medlem av partiet i 1945, og i 1948-1949 var han student ved den såkalte Karl Marx-skolen i den okkuperte tyske øst-sonen (SBZ), det som snart ble DDR. Han ble imidlertid ekskludert fra NKP i 1950, i kjølvannet av oppgjøret partiet gjorde med Peder Furubotn. 
I 1954 ble han tatt til nåde igjen. Han ble sentralstyremedlem i 1961, men gikk ut av sentralstyret som medlem av mindretallet rundt Frihetens redaktør Jørgen Vogt i mars 1967. Kleven og hans meningsfeller gjorde dette i protest mot Reidar T. Larsens fløy. Sammen med andre sentralstyremedlemmer forlot Kleven sentralstyremøtet. Disse la i tillegg ned vervene sine. Ingen av dem ble ekskludert, men på det ekstraordinære landsmøtet i 1968 ble det vedtatt en «kameratslig korreks» mot Kleven og de som hadde støttet ham.
I forbindelse med dannelsen av Sosialistisk Venstreparti støttet Kleven flertallet rundt Martin Gunnar Knutsen, og i 1976 ble han nestformann, og i 1982 ble han formann for partiet. I 1987 takket han av, men ble sittende i ledelsen frem til 1990. I kjølvannet av Sovjetunionens sammenbrudd trakk Kleven seg ut av aktiv partipolitikk, men var fortsatt aktiv i studiegruppen Marxistisk Forum. 
Kleven ble ansett som en sentral marxistisk teoretiker i Norden og deltok i 2010 som foreleser og skribent i forbindelse med Marxistisk Forums «Skole i marxisme».
Kværner stasjon

Neppe aktuelt med trikk

Av utredninger går det frem at trikk til Kværnerbyen blir dyrt sett i sammenheng med passasjergrunnlaget. Dette aktualiserer jernbanestasjon på Kværner.
Dalhousie University

Dalhousie University er et universitet med hovedsete i byen Halifax i provinsen Nova Scotia i Canada. Universitetet ble grunnlagt i 1818 av Nova Scotias viseguvernør George Ramsay, den niende jarlen av Dalhousie. Det er den største høyere utdanningsinstitusjonen i Canadas maritime provinser.
Dalhousie er anerkjent blant de ledende forskningsinstitusjonene i Canada. Det er medlem av de såkalte G13, som er en gruppe bestående av de ledende canadiske universitetene.
St. Anton kirke i Łódź

St. Anton kirke i Łódź (polsk Kościół p. w. św. Antoniego) ligger på den opprinnelige plassen til St. Anton kapell i Łagiewniki-skogen.
Den barokke, enskipede murkirken er viet til St. Anton. Den ble reist i årene 1702–1723 med grunnplan som et latinsk kors, med to kapeller og et halvsirkelformet presbyterium. Kirken ble innviet den 16. mai 1726 av erkebiskopen av Gniezno, primas Teodor Potocki. Til minne om innvielsen er et portrett av Potocki hengt opp på pilasteren til det sørlige transeptet.
I 1748 ble det sideliggende treklosteret erstattet av et murkloster, og i 1843 ble et klokketårn i mur bygd.
Douglas-demningen

Douglas-demningen er en demning med vannkraftverk beliggende i Sevier County, delstaten Tennessee i USA. Det regulerer French Broad River, som er kilden til Tennessee River, og skaper Douglassjøen (Douglas Lake) på 115 km².
Kraftverket har en installert produksjonskapasitet på 146 MW, fordelt på fire turbiner. Demningen er 520 m lang og 62 m høy. Operatør er Tennessee Valley Authority. Utbyggingen skjedde fra 1942 til 1943.
Seis Hermanos

Transport

Ruta 6 forbinder Seis Hermanos med San Bautista, Chamizo, Sarandí del Yí og Vichadero.
Kai Bugge

Kai Bugge er en fiktiv person som opptrer i tre av Bernhard Borges kriminalromaner.
Bugge er en psykoanalytiker i 40-årsalderen, som bruker sin fagkunnskap til å oppklare forbrytelser. Som «detektiv» er han hovedperson i Nattmennesket (1941) og De dødes tjern (1942), og en viktig biperson i Skjult mønster (1950). Han skal ha forfattet boken «Das Verbrechen als Erlösung», som ble beslaglagt og brent på den store autodafé for smusslitteratur i 1933.
Kai Bugge-skikkelsen er tildels basert på psyoanalytikeren Trygve Braatøy (1904–53).
Inermoparmena

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Arten lever på Sri Lanka.
Skjold (beskyttelse)

Skjold ble brukt i antikken og middelalderen til å beskytte seg mot piler, sverd, spyd etc. Skjoldene, i likhet med øvrig rustning, mistet sin betydning ved introduksjonen av skytevåpen.

Hoplon

Noe ukorrekt navnet på det sirkulære skjoldet som greske hoplitter benyttet fra omkring 500 f.kr. Skjoldet var stort og i den tette linjeformasjonen ble skjoldet plassert slik at det beskyttet sidemannen. Skjoldet hadde en viktig symbolsk betydning foruten å gi forsvar. Den personen som ikke vendte hjem med sitt skjold i behold ble betraktet som en desertør.

Romerske infanteriskjold

De romerske legionærer brukte i siste del av republikken og den første delen av keiserriket en type standardiserte rektangulært skjold, kalt (scuta). Skjoldet hadde håndgrepet på midte, dekket av en skjoldbule og var bygd opp av en treramme som var overtrukket av lintøy eller lær og gjerne forsterket med metallkanter. Scutaene utviklet seg fra store ovelskjold. De tidlige utgavene så ut som et buet ovelskjold med øvre og nedre del skåret av. Siden ble også sidekantene rette, og skjoldet utviklet seg til firkantede skjoldene man kan se på trajansøylen og andre romerske monumenter.
Skjoldet kunne også være i en flat oval utgave. På romerske omumenter er disse skjoldene gjerne brukt av leietropper.
I de siste århundrene av imperiet gikk legionærene over til i bruke runde skjold, ofte ganske dype. Disse minner mye om hoplon-skjoldene grekerne hadde brukt.

Vikingtiden

Det vanlige skjoldet i Skandinavia og Vest-Europa i vikingtiden (tidlig middelalder) var av tre. Det var rundt, med en skjoldbule i midten for å beskytte hånden. Slike skjold har bl.a. blitt funnet i Gokstadskipet, som er fra 900-tallet. Ellers har vi overlevert illustrasjoner i gamle manuskripter. Noen av disse illustrasjonene tyder på at noen angelsaksiske skjold var buet, men ingen arkeologiske funn støtter teorien. 
Slike runde treskjold ble brukt i skjoldborger, dvs. formasjoner med rekker av skjold side ved side.
Marcialonga 2017

Marcialonga 2017 var den 44. utgaven av langrennsløpet Marcialonga i Italia. Rennet ble arrangert 29. januar 2017, og var det sjette rennet i langløpserien Ski Classics 2016/17. 
Rennet var kortet ned fra 70 km til 57 km grunnet snømangel. På herresiden vant Tord Asle Gjerdalen for tredje år på rad, og på kvinnesiden vant Kateřina Smutná for andre gang, hun vant også i 2015.
Urskog fort

Historikk

I spenningstiden før 1905 ble det fra norsk hold gjennomført tiltak for å styrke forsvaret mot Sverige – offisielt for å styrke unionsforsvaret. Ved Dingsrud på Lierfoss i Aurskog ble det i perioden juni 1901 til januar 1903 oppført et sperrefort med plass til flere hundre mann. Dingsrud skulle fylle ut gapet mellom de nyanlagte fortene ved Ørje og modernisering av de gamle festningene ved Kongsvinger og Fredriksten. Fortet er enkelt bygget for 15 kanoner i åpne stillinger. Kanonene hadde en rekkevidde på ca. 6 km og kunne derved nå til Bjørkelangen. Fortet er imidlertid omgitt av tett skog, noe som hindrer direkte skyting. Dette ville gjøre fortet utsatt for svensk haubits-ild idet haubitser med sin krumme granatbane ikke i samme grad er hindret av vegetasjon.
18. september 1905 ble 326 mann mobilisert til tjeneste ved fortet. Av de 15 kanonstillingene ble åtte bestykket.
Som en del av fredsavtalen ved unionsoppløsningen i 1905, (Karlstad-forliket), ble alle våpen fjernet i 1906, fortet ble demolert og det ble opprettet en demilitarisert sone. Det var skepsis i begge land om sonen ville bli respektert, men den levde opp til forventningene og ble ikke opphevet før i 1993.
Kommandantboligen med uthus og kasernen ble stående og er fremdeles godt bevart i dag. Muranleggene og skyttergravene ble gravd fram igjen i 1983 og restaurert. En minnestøtte over mobiliseringen er satt opp ved veien opp til Dingsrud gård.

Dagens bruk

Anlegget eies og driftes i dag av Aurskog-Høland kommune. Det ble i 2006 opprettet en venneforening med formål å utvikle fortet som friluftsmuseum og kulturminne.
Fortet er åpent for publikum hele året, og det tilbys omvisning etter forespørsel. Fortet er relativt godt benyttet av lokalbefolkning og tilreisende, og er med sine underjordiske tunneler og trange smug et eldorado for barnelek. Anlegget utgjør en viktig ressurs i Haneborg skole sin virksomhet. Også kommunens øvrige skoler bruker fortet som læringsarena.
Anlegget leies ut til privatpersoner, lag og foreninger etter forespørsel.
Aurskog-Høland kommune satte i 2005 og 2006 opp friluftsspelet «Urskog fort - og krigen som aldri kom». Oppsettingen ble en ubetinget suksess med stor publikumoppslutning. Spelet er likevel ikke satt opp på nytt i årene som har fulgt.
Hoë (slekt)

Hoë (også skrevet Høe) var en norsk slekt som innvandret til Trondheim fra Flensburg på 1700-talet. Den første kjente Hoë i Norge var Barthold Hoë (1695–1729), som tok borgerbrev som kjøpmann i Trondheim i 1725. På slutten av 1700-tallet kom også hans brorsønner, Christian og Gerhard Hoë, til Trondheim. Hoë-familien kom til å tilhøre handelspatrisiatet i Søgaden. Mannslinjen i slekten er utdødd i Norge.
Lucanus langi

Kjennetegn

En stor (50-55 millimeter), kraftig, brunsvart hjortebille. Mandiblene hos hannen er rundede, med tenner bare i spissen. Pannen er bredt og grunt uthulet foran. De knebøyde antennene har vanligvis en fire-leddet vifte. Kjølene langs sidene og bakkanten er skarpe, men ikke spesielt høye. Beina er svarte bortsett fra leggene som er brune. 
Hunnen er brunsvart, blank. Hodet er tett og grovt punktert, kroppen spredt og fint.

Utbredelse

Arten er bare kjent fra Tibet.
Sandvedparken

Sandvedparken er et ca. 800 m langt parkanlegg i Sandnes. Parken er delen av parkdraget Gandsparkene som krysser Sandved bydel.
Sandvedparken ligger på gårdsnummer 42 Sandved. Sandved hagebruksskole anla parken på sin eiendom tidlig på 1900-tallet. Kommunen har leid parken fra 1932, men er nå eier.
Elven Storåna som tidligere het Gandeelven renner gjennom parken. Gandeelven ble beskrevet allerede i 1745 da amtmann Bendix Christian de Fine sendte rapporten om Stavanger Amptes udførlige Beskrivelse til kongen i København.
I 1996 ble parken kåret til Årets grønne park av Norske Anleggsgartnere.
Parathyreoideahormon

Parathyreoideahormon (PTH), også kjent som parathormon, produseres av biskjoldbruskkjertelen. De fleste mennesker har 4 av disse kjertlene, som ligger på halsen, inne i hvert sitt hjørne av skjoldbruskkjertelen. PTH øker kalsiumnivået i blodet. Sammen med kalsitonin og vitamin D regulerer PTH kalsiumnivået i blodet med effekt både i tarmslimhinnen, i nyrene og i cellene i benvevet.
West End Favoritter, 20 Musical år

West End Favoritter, 20 Musical år er en samleplate med Øystein Wiik, utgitt i 1997.
Asiamesterskapet i friidrett 1998

Asiamesterskapet i friidrett 1998 var det tolvte Asiamesterkapet i friidrett, det ble arrangert i Fukuoka i Japan i juli 1998. Det var 22 øvelser for menn og 20 for damer. Kina ble beste nasjon med 26 gullmedaljer foran Japan med fem.
Wolf Hills gasskraftverk

Wolf Hills gasskraftverk er et varmekraftverk i delstaten Virginia i det østlige USA. Det har en installert produksjonskapasitet på 250 MW, fordelt på 5 blokker med kogenerasjon. Operatør er Tenaska Energy. Utstyret er hovedsakelig levert av Pratt & Whitney.
Anlegget ble bygget ut i årene 1995–2001. Brenselkilden er naturgass.
Home for Christmas

Om sangen

«Home for Christmas» ble første gang utgitt i november 2010. Ved utgivelsen fikk sangen gode kritikker, blant annet fra VGs Stein Østbø som ga sangen terningkast 6. «Det er kun én ting å si om Maria Menas nye sang – vidunderlig. Eller vakkert», kommenterte Østbø.
Også blant lytterne har sangen blitt populær. Siden utgivelsen i 2010 har sangen nærmest blitt en juleklassiker i Norge, som en av svært få nyere norske julesanger. «Home for Christmas» har dukket opp på VG-lista hver eneste jul siden utgivelsen, og i 2017 toppet sangen VG-lista for andre gang. Samme år var også sangen den nest mest strømmede julesangen i Norge, bare slått av Mariah Carey og «All I Want for Christmas Is You».
I 2016 skrev dikter og musiker Trygve Skaug en norsk tekst til sangen, kalt «Jula hjemme». Mena fremførte den norske versjonen første gang julen 2016.
Tyce Diorio

Karriere

DiOrio er en fremhevet dommer i konkurransen «Master of Dance», den første sesongen, som gikk i løpet av sommeren 2008 på TLC (som Keith Diorio). Han var med som seg selv som dommer og koreograf i alle sesongene av So You Think You Can Dance, som går på TVNorge.
Janet Jackson, Ricky Martin, Jennifer Lopez, Mýa, 'N Sync, Kelly Osbourne, Céline Dion og Toni Braxton er bare noen av artistene Diorio har reist rundt med og fremført med på scenen. Diorio har også koreografert og danset i mange filmer, bl.a. Robin Hood: Men in Tights, Showgirls, Starsky and Hutch, 13 Going on 30, Mr. and Mrs. Smith, og Epic Movie. Og So You Think You Can Dance er ikke det eneste Tv-showet han har vært med på, andre er bl.a. Et syttitallsshow, The Tyra Banks Show, The Academy Awards, The American Music Awards, Billboard Music Awards, Fame, The Oprah Winfrey Show, samt Annie og Cinderella. DiOrio var med i musikalen Chicago og den Tony Award-vinnende Broadway-hit'en Fosse.
Diorio har koreografert numre for Paulina Rubio og Tobey Maguire; reklamer for iPod, McDonald's, Sylvania og Road Runner DSL; en musikal ved den nye tittelen Just Another Man. DiOrio jobber privat med Katie Holmes og Tobey Maguire. Han har også koreografert musikkvideoen «Dance Like There's No Tomorrow» av Paula Abdul.
EM på skøyter 2007

EM på skøyter 2007  ble arrangert på Arena Ritten i Klobenstein, Italia fra den 12  til den 14. januar.  Sven Kramer ble europamester for menn og Martina Sáblíková ble mester for kvinner
Cushings syndrom hos mennesker

Symptomer

Utseendet blir forandret, og er veldig typisk for tilstanden. Det skjer en omfordeling av fett fra ekstremitetene til kroppen, hodet og halsen. Ekstremitetene blir ytterligere tynne på grunn av muskelatrofi som også gir nedsatt kraft. Ansiktet blir rundt og rødmusset. En vektøkning skjer som skyldes både økt appetitt og en væskeretensjon, dette fører også til en blodtrykksøkning. Huden blir generelt tynnere og skjørere, ofte med store strekkmerker på magen. Sårtilhelingen blir dårligere og en får generelt en større infeksjonstendens. Osteoporose og diabetes kan også oppstå som følge av syndromet.

Årsaker

Cushing skyldes økt kortisol (glukokortikoideffekt), og kan oppstå av flere årsaker. Det vanligste er langvarig behandling med store doser hydrokortison eller syntetiske glukokortikoider. Svulst i hypofysen (fører til økt dannelse av kortisol i binyrebarkern) eller svulst i binyrene kan også være en årsak.
Komplikasjoner er økt infeksjonstendens, hypertensjon (høyt blodtrykk), osteoporose og diabetes.
Behandlingen kommer an på årsaken. Ved svulster er behandlingen kirurgisk. Skyldes tilstanden overdosering av kortison, må en nedtrapping av medikamentet skje.
Heine Eide Røssland

Idrettskarriere

Rossland deltok i golf under Special Olympics 2019 i Abu Dhabi, der han kom på andreplass i spydkast i klassen M01, med 9,27 meter og tredjeplass på 400 meter i klassen M15, med tiden 1:37,22.
Belgias Grand Prix

Belgias Grand Prix er et Formel 1-løp som blir kjørt på Spa-Francorchamps-banen. Det har også blitt avholdt på Zolder og Nivelles-Baulers-banen.
Kenji Honnami

Japans herrelandslag

Kenji Honnami spilte tre landskamper for Japans herrelandslag.
Vannpolo under Middelhavslekene 1987

Vannpolo under Middelhavslekene 1987. Vannpolo var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var tiende gangen som vannpolo var med på programmet under Middelhavslekene.Det var kun en turnerning for menn, seks lag deltok.
Epiphile

Utseende

Middelsstore, brune sommerfugler med flikete vinger. Bakvingen har et metallisk blått felt, forvingen oransje tverrstriper.

Levevis

Biblidinae er tropiske skogsinsekter.
Larvene lever på planter i vortemelkfamilien (Euphorbiaceae).

Utbredelse

Slekten finnes i Mellom- og Sør-Amerika.
Overdose

Overdose er betegnelsen på en dose av et medikament eller rusmiddel som fører til alvorlig forgiftning, tap av bevissthet og i verste fall død. 
Enkelte personer tar overdose av legemidler eller rusmidler, ut ifra et ønske om å ta sitt eget liv. Overdose kan også skyldes utilsiktet feildosering som medfører en alvorlig forgiftning. Det finnes flere reelle eksempler på feildoseringer utført av helsepersonell, som har resultert i at pasienter har dødd. Det er derfor svært viktig å være årvåken når pasienter medisineres.
Behandling av overdose er i de fleste tilfeller kunstig åndedrett og/eller respiratorbehandling. I noen tilfeller vil spesielle motgifter kunne virke, som for eksempel motgiften naloxon ved heroin- eller morfin-overdose. Rundt 80% av overdosedødsfall skyldes inntak av opioider med sprøyte. Det finnes flere enkle forebyggingstiltak mot overdose. For eksempel kan heroindoser som røykes og ikke injiseres, kraftig redusere overdosedødsfall og gi færre alvorlige helseskader. Årlig dør omtrent 260 nordmenn av overdose. Kun Estland har flere overdosedødsfall per innbygger.
Stjørdal Næringsforum

Stjørdal Næringsforum (SNF) er en næringslivsorganisasjon i Stjørdal kommune i Trøndelag.
Foreningen ble stiftet ved sammenslåingen av Stjørdal Næringsforening og Stjørdal Reiselivslag, begge stiftet i 1987, den 18. desember 1990. I 1989 hadde de daværende foreningene henholdsvis 87 og 35 medlemmer. Ellers var Stjørdal Handelsstands Forening i funksjon i endel år fra stiftelsen i 1950-årene. Per 1. mai 2016 har SNF ca. 325 medlemmer, de fleste fra Stjørdal kommune. SNF har 7 fagråd og medlemmer fra de fleste bransjer. SNF har 5 ansatte (ca. 3,5 årsverk) og har kontorer i Gjensidigegården på Stjørdalshalsen.